Source: http://alkotmanybirosag.hu/tagok/dr-hollo-andras-1943
Timestamp: 2017-06-25 07:04:48
Document Index: 6405448

Matched Legal Cases: ['bíróság ', 'BÍRÓSÁG ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alkotmánybíróság - Dr. Holló András (1943)
ALKOTMÁNYBÍRÓSÁG / Tagok / Dr. Holló András (1943) Dr. Holló András (1943)1996 novembere és 2005 novembere között az Alkotmánybíróság tagja. 1998. november és 2003 júliusa között az Alkotmánybíróság helyettes elnöke, 2003 augusztusától 2005 novemberéig az Alkotmánybíróság elnöke. 2005. november és 2013 áprilisa között ismét az Alkotmánybíróság tagja volt. 2008 és 2011 júliusa között az Alkotmánybíróság helyettes elnöke.Jogi tanulmányait az ELTE Állam- és Jogtudományi Karán fejezte be 1966-ban. 1971-től 1979-ig ügyész a Legfőbb Ügyészségen. 1971-1981 között Alkotmányjogi Szemináriumot vezetett az ELTE Állam- és Jogtudományi Karán. Emellett különböző – az állampolgári jogokkal kapcsolatos – kutatási programokban vett részt. 1981-től alapító tanára, 1984-től – miután megvédte kandidátusi disszertációját, egyetemi docensként – 1993-ig tanszékvezetője, majd tagja volt a Miskolci Jogi Kar Államtudományi Intézete Alkotmányjogi Tanszékének. 1979-1989 között az Államigazgatási Szervezési Intézet tudományos főmunkatársa, kutatásvezetője. 1989 és 1990 között az Igazságügyi Minisztérium Alkotmányelőkészítő Kodifikációs titkárságának munkatársaként részt vett az új Alkotmány előkészületeinek munkálataiban. 1990-től alkotmánybíróvá történő megválasztásáig az Alkotmánybíróság főtitkára. Elméleti érdeklődése, szakmai irodalmi munkássága a törvényesség-alkotmányosság (alkotmányvédelem) elvi kérdéseire, az állampolgári jogok problematikájára irányul.